Se întorc veteranii. Mike Tyson şi Evander Holyfield, foarte aproape de un nou meci.
Holyfield a dezvăluit că managerii pugiliştilor au luat legătura şi stabilesc toate detaliile necesare. Cei doi ar fi la a treia confruntare. Prima a fost câştigată de Holyfield, iar în cea de-a doua, Tyson a fost descalificat pentru că l-a muşcat de ureche pe adversarul său. Bursa pentru o nouă luptă ar putea ajunge la 200 de milioane de dolari.
Mike Tyson, 54 de ani, şi Evander Holyfield, 58 de ani, sunt foarte aproape de o nouă luptă în ring. Holyfield a dezvăluit că managerii pugiliştilor au luat legătura şi stabilesc toate detaliile necesare.“Am avut o conversaţie cu staff-ul lui şi pare că se va întâmpla. Cred că ne vom înţelege, dar trebuie să mai lăsăm timpul să treacă. Eu sunt recunoscător că sunt pregătit", a declarat Evander Holyfield.Cei doi ar fi la a treia confruntare. Prima a fost câştigată de Holyfield, iar în cea de-a doua, Tyson a fost descalificat pentru că l-a muşcat de ureche pe adversarul său. Între timp, cei doi s-au împăcat.Bursa pentru o nouă luptă ar putea ajunge la 200 de milioane de dolari.